Միջին դպրոցից ոչ մի դասավանդող կամ սովորող չէր կարող  մասնակցել: Ես ոչ մեկի թույլ չեմ տվել, և ոչ մեկը ինձ չի դիմել:Ես համերգի մասին իմացել եմ, երբ բաց դասն արդեն սկսված էր, և  հոսք սկսվեց դեպի դահլիճ:

Տիար Բլեյան,  ես նոր տեղեկացա, որ 4-րդ դասաժամին երաժշտության սրահում եղել են միջին դպրոցի 3 սովորողներ՝ Մկրտչյան Աննան, Մարկոսյան Եվան, Մանուկյան Անին:

Մկրտչյան Աննան համերգի է եղել, ընկերները գնացել են որպես ունկնդիր: Թույլտվություն վերցրել են կազմակերպչից՝ Սարգսյան Լուսինեից: Ես տեղեկացված չեմ եղել:

 **Մարիետ Սիմոնյան**

Ես չեմ մասնակցել, քանի որ հրապարակված չի եղել այս օրերի ծրագրում: Մարգարիտը մոտեցել է ինձ ասել է, որ Սեբաստացու ծննդյան օրվա հետ կապված  համերգ է ուզում կազմակերպել, բայց քանի որ արդեն հրապարակված էր  Դիջիթեքյան ծրագիրը, ես ասցի` կնայենք, եթե Դիջիթեքյան ծրագրում կտեղավորվի կհարպարակենք, եթե ոչ հաջորդ շաբաթ կտեղափոխենք: Սրբուհու հետ խոսեցի ասաց` հարմար է, բայց ես նայեցի, որ մինչև 16:00 հագեցած ծրագիր է ու չեմ հրապարակել: Մարգարիտը այս շաբաթ չի մոտեցել, ոչինչ չենք պայմանավորվել:
Ի պաշտոնե ես պիտի արտոնեի ու հրապարակեի:

**Նաիրա Նիկողոսյան**

Այդ ժամին, ես եղել եմ Անտոնյան Հերմինեի վարած սեմինարին՝ որպես ակումբի պատասխանատու: Տեղյակ չեմ, թե ովքեր են կազմակերպել այդ համերգը, և ով է արտոնել սովորողների մասնակցությունն այդ համերգին:

 **Մարիամ Աբովյան**

Փետրվարի 7-ին, ժամը 12:00 Նոր դպրոցի 5-3 դասարանի սովորողները հրավիրված էին Մարգարիտ Տերտերյանի սաների դաշնամուրային համերգին: Համերգին մասնակցելու թույլտվություն ես եմ տվել, քանի որ 4-րդ ժամին այդ դասարանում երաժշտության դաս է եղել:Սովորողներին ուղեկցել է կազմակերպիչը` Անահիտ Գևորգյանը:

Համերգին նվագում էին 2-2 դասարանի սովորող Արթուր Կոստանյանը, 5-1 դասարանի սովորող Գրիգոր Գասպարյանը, 5-3 դասարանի սովորող Արամ Թադևոսյանը, 6-1 դասարանի սովորող Սաթի Թադևոսյանը:

Նրանց դասերից այդ ժամին ազատելու համար դիմել է Մարգարիտ Տերտերյանը, պատճառաբանելով, որ համերգը այդ ժամին է նշանակվել Լրացուցիչ կրթության ծրագրի ղեկավարի հետ համաձայնեցնելով` բաց պարապմունքների շրջանակում:

 **Լուսինե Փաշայան**